Brüssel 13.10.2004

SEK(2004) 1235 lõplik

KIRJALIK MUUTMISETTEPANEK nr 1 2005. AASTA ESIALGSE EELARVEPROJEKTI KOHTA

1. KÖIDE TULUDE KOONDKALKULATSIOON 4. KÖIDE TULUDE JA KULUDE KALKULATSIOON EELARVEJAGUDE KAUPA III eelarvejagu - Komisjon

(komisjoni esitatud)

KIRJALIK MUUTMISETTEPANEK nr 12005. AASTA ESIALGSE EELARVEPROJEKTI KOHTA

1. KÖIDE TULUDE KOONDKALKULATSIOON 4. KÖIDE TULUDE JA KULUDE KALKULATSIOON EELARVEJAGUDE KAUPA III eelarvejagu - Komisjon

Võttes arvesse:

- Euroopa Ühenduse asutamislepingut, eriti selle artiklit 272,

- Euroopa Aatomienergiaühenduse asutamislepingut, eriti selle artiklit 177.

- nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust,[1] eriti selle artiklit 34,

esitab Euroopa Komisjon seletuskirjas esitatud põhjustel eelarvepädevatele institutsioonidele kirjaliku muutmisettepaneku nr 1 2005. aasta esialgse eelarveprojekti kohta.

***

SISUKORD

1. Sissejuhatus 4

2. Rubriik 7 – Ühinemiseelne strateegia 5

2.1. Rahaline toetus Küprose türgi kogukonna majandusarengu soodustamiseks 5

2.2. Horvaatia ühinemiseelne strateegia 6

3. Rubriik 4 – Välistegevus 8

3.1. Suhted Lääne-Balkani piirkonnaga 8

4. Rubriik 2 – PEACE II 9

5. Rubriik 5 – OPOCE – CORDIS 10

6. Muu 12

6.1. Tervishoid ja tarbijakaitse (välistegevus) 12

6.2. Šveitsi osalemine ühenduse programmides 12

6.3. Tehnilised parandused 12

FINANTSPERSPEKTIIVI RUBRIIKIDE KOONDTABEL 13

Tehniline lisa – Pärast 2005. aasta esialgse eelarveprojekti koostamist vastuvõetudõiguslikud alused 14

TULUDE KOONDKALKULATSIOON

TULUDE JA KULUDE KALKULATSIOON EELARVEJAGUDE KAUPA

Kulude koondkalkulatsioon ning tulude ja kulude kalkulatsioon eelarvejagude kaupa edastatakse eraldi SEI-BUD süsteemi kaudu. Näide tulude koondkalkulatsioonist ning tulude ja kulude kalkulatsioonist eelarvejagude kaupa on lisatud ühes ametlikest keeltest.

SELETUSKIRI

1. Sissejuhatus

Käesolev kirjalik muutmisettepanek nr 1 2005. aasta esialgse eelarveprojekti kohta koosneb järgmistest osadest:

- Taotlus täiendavate assigneeringute eraldamiseks finantsperspektiivi rubriigis 7, et rahastada Küprose türgi kogukonna majandusarengut soodustavaid meetmeid.

- Taotlus täiendavate assigneeringute eraldamiseks finantsperspektiivi rubriigis 7, et rahastada Horvaatia ühinemiseelset strateegiat.

- Programmi CARDS raames finantsperspektiivi rubriigist 4 esialgu Horvaatiale eraldatud assigneeringute tühistamine.

- Ettepanek programmi PEACE II pikendamiseks nii, et see hõlmaks ajavahemikku 2005–2006 ja oleks kooskõlas teiste struktuurimeetmetega.

- Ettepanek, et Ametlike Väljaannete Talitus (OPOCE) võtaks üle varem ettevõtluse peadirektoraadi alla kuulunud Ühenduse Uurimis- ja Arendustegevuse Teabeteenistuse (CORDIS) tegevuse ja ametikohad.

- Uue eelarveartikli loomine, et võimaldada Euroopa Ühendusel ühineda rahvusvahelise uute taimesortide kaitse konventsiooniga (UPOV).

- Tulude ajakohastamine seoses Šveitsi ühinemisega Schengeni lepingu ja Eurodac-süsteemi rakendamisega.

- Hulk tehnilisi parandusi eelarve selgitustes eesmärgiga võtta arvesse pärast 2005. aasta esialgse eelarveprojekti esitamisest vastuvõetud õiguslikke aluseid.

2005. aasta esialgse eelarveprojekti rubriik 7 sisaldab 1616 miljoni euro suurust varu. Komisjon teeb ettepaneku kasutada nimetatud varust 219 miljonit eurot täiendavateks kulukohustuste assigneeringuteks, et rahastada Küprose türgi kogukonna eriprogrammi (114 miljonit eurot) ja Horvaatia ühinemiseelset strateegiat (105 miljonit eurot). Vastavad täiendavad maksete assigneeringud moodustavad 45,24 miljonit eurot (26,84 miljonit ja 18,4 miljonit eurot).

Horvaatia lülitamine rubriiki 7 tähendab, et tühistatakse rubriigis 4 Horvaatiale eraldatud assigneeringud, mille suurus on 65 miljonit eurot kulukohustuste assigneeringutena ja 10 miljonit eurot maksete assigneeringutena. Kõnealuste summade mahaarvamiseks tehakse ettepanek muuta vastavaid eelarveridu. See tähendab, et ka paindlikkusinstrumendist taotletud summasid vähendatakse vastavalt.

Programmi PEACE II pikendamiseks kahe aasta võrra tuleb nimetatud instrumendis muuta üksnes 2005. aasta kulukohustuste assigneeringuid. Kokku on vaja 60 miljonit eurot, millest 36,6 miljonit eurot saadakse ERFist ja 23,4 miljonit eurot ESFist. Kõnealuse juurdekasvu teeb võimalikuks rubriigi 2 varu, mis on tingitud asjaolust, et Iirimaad ei toetata enam Ühtekuuluvusfondist. Seetõttu kavatseb komisjon kohandada vastavaid alamrubriike eraldi ettepanekus.

Leitakse, et uurimistegevuse ja innovatsioonialase foorumina annab CORDIS väärtusliku panuse Ametlike Väljaannete Talituse olemasolevatele avalikele teenustele ning esialgne kokkulepe CORDISi ülemineku kohta jõustus asjaomaste talituste vahel 1. mail 2004. CORDISi ja OPOCE lõplik ühendamine nõuab ametikohtade loetelu (18 ametikohta) muutmist ja assigneeringute ümberpaigutamist.

2. Rubriik 7 – Ühinemiseelne strateegia

2.1. Rahaline toetus Küprose türgi kogukonna majandusarengu soodustamiseks

Täiendavate assigneeringute eraldamise taotlus põhineb nõukogu 26. aprilli 2004. aasta taotlusel rakendada poliitilise lahenduse leidmiseks Küprose kahe kogukonna vahel algselt finantsperspektiivi rubriikidest 1, 2 ja 3 2004.-2006. aastaks ettenähtud 259 miljoni euro suurust paketti vastavalt muudetud finantsperspektiivi tabelile 1b.[2] Kuna Küprose türgi kogukond hääletas ÜRO lepitusettepaneku poolt, on nõukogu kutsunud üles lõpetama nende isolatsiooni ja aitama Küprose türgi kogukonna majandusarengu soodustamise teel kaasa Küprose taasühendamisele. Nõukogu on palunud komisjonil esitada vastavaid põhjalikke ettepanekuid, mis keskenduksid eelkõige saare majanduslikule integratsioonile ning kahe kogukonna vaheliste kontaktide ja Euroopa Liiduga suhtlemise edendamisele.

Komisjon võttis 7. juulil 2004. aastal vastu ettepaneku nõukogu määruse kohta, millega luuakse rahalise toetuse programm Küprose türgi kogukonna majandusarengu soodustamiseks.[3] Komisjon on teinud ettepaneku rahastada kõnealust konkreetset ja ajutist abi rubriigist 7, kuna 1) ükski finantsperspektiivi rubriik ei hõlma täpselt kavandatavaid kulusid, mis on suunatud liikmesriigi piirkondadele, mis ei ole tegelikult valitsuse kontrolli all ja kus ühenduse õigustiku kohaldamine on peatatud, ning 2) suurem osa meetmeid, mille puhul põhirõhk on ühtlustamisel ühenduse õigustikuga, sarnanevad rubriigist 7 rahastatavate ühinemiseelsete meetmetega.

Kogu paketi kavandatavad kulukohustuste assigneeringud moodustavad 6 miljonit eurot 2004. aastal, 114 miljonit eurot 2005. aastal ja 139 miljonit eurot 2006. aastal. 2004. aasta üldeelarve esialgses paranduseelarve projektis nr 9/2004 taotleti kahe uue eelarverea loomist ja 6 miljonit eurot 2004. aastaks. Komisjon kaasab nüüd nimetatud uued eelarveread 2005. aasta esialgsesse eelarveprojekti ja taotleb täiendavaid assigneeringuid, mille suuruseks on 2005. aastal kavandatud 114 miljonit eurot kulukohustuste assigneeringutena ja 26,84 miljonit eurot maksete assigneeringutena.

2005. aasta assigneeringuid kasutatakse 2004. aastal käivitatava ettevalmistustöö edasiviimiseks järgmiste meetmete rahastamise kaudu:

teostatavusuuringute käigus välja selgitatud projektid sellistes esmatähtsates valdkondades nagu keskkond, infrastruktuur, põllumajandus ning munitsipaal- ja piirkondlikud teenused,

kahe kogukonna vahelist leppimist toetavad projektid,

lühiajaline tehniline abi, mida antakse TAIEXi büroo kaudu järgmiste valdkondade õigusaktide ühtlustamiseks ühenduse õigustikuga: siseturg, tolliliit, maksustamine, energeetika, keskkond, transport, põllumajandus ning justiits- ja siseasjad.

Käesolevas muutmisettepanekus tehakse ettepanek eraldada paranduseelarvega nr 9/2004 loodud uute eelarveridade jaoks 114 miljonit eurot kulukohustuste assigneeringutena ja 26,84 miljonit eurot maksete assigneeringutena, mis jaotatakse järgnevalt:

Punkt 22 01 04 07 – Rahaline toetus Küprose türgi kogukonna majandusarengu soodustamiseks – Halduskorralduskulud: 3 640 000 eurot kulukohustuste assigneeringutena ja maksete assigneeringutena.

Artikkel 22 02 11 – Rahaline toetus Küprose türgi kogukonna majandusarengu soodustamiseks: 110 360 000 eurot kulukohustuste assigneeringutena ja 23 200 000 eurot maksete assigneeringutena.

Samuti tehakse ettepanek muuta järgmiste eelarveridade selgitusi:

Punkt 22 01 04 05 – Tehnilise abi infobüroo (TAIEX) tegevus ühinemiseelsete vahendite raames – Halduskorralduskulud: Küprose türgi kogukonna operatiivsete vajaduste rahuldamiseks on vajalik näha ette peakontori ajutisele abipersonalile tehtavate kulude ülemmäära tõstmine 2 200 000 eurolt 2 500 000 eurole.

Punkt 22 01 04 07 – Rahaline toetus Küprose türgi kogukonna majandusarengu soodustamiseks – Halduskorralduskulud: Et komisjonil oleksid vajaduse korral vahendid paketi otseseks elluviimiseks, on vaja näha ette kuni 3 000 000 euro suurused kulud peakontori ajutisele abipersonalile. Ettepanek nimetatud uue ülemmäära kohta, mis käsitleb piiratud osa peakorteri personalist, on tehtud toimikute haldamiseks peakorteris, kuna Põhja-Küprose piirkonnas valitsev poliitiline olukord ei võimalda avada seal delegatsiooni. Uus ülemmäär on juba oma loomult ette nähtud üleminekuajaks ja ajutine ning seotud kõnealuse uue kava elluviimise otsese haldamisega. Paranduseelarves nr 9/2004 esitatud selgitustele tehakse ettepanek lisada abipersonali käsitlev lõik. Juhul kui Euroopa Ülesehitusameti volitusi laiendatakse nimetatud abi rakendamisele, väheneb peakontoris vajadus nimetatud abipersonali järele.

Artikkel 22 02 11 – Rahaline toetus Küprose türgi kogukonna majandusarengu soodustamiseks: Tehakse ettepanek lisada paranduseelarve nr 9/2004 selgitustele Euroopa Ülesehitusametit käsitlev lõik, et näha ette võimalus ameti kasutamiseks, juhul kui komisjon esitab ja seadusandja kiidab heaks ettepaneku laiendada ameti volitusi, et viia ellu osa kõnealusest paketist.

2.2. Horvaatia ühinemiseelne strateegia

Kõnealune muudatus 2005. aasta esialgses eelarveprojektis tuleneb Euroopa Ülemkogu eelmise aasta juunikuu otsusest arvata Horvaatia pärast komisjoni positiivset arvamust ja soovitust kandidaatriikide hulka ja käivitada ühinemisprotsess.[4] Läbirääkimiste alustamiseks otsustas Euroopa Ülemkogu korraldada 2005. aasta alguses Horvaatiaga kahepoolse valitsustevahelise konverentsi ja palus komisjonil valmistada ette ühinemiseelse strateegia, sealhulgas vajaliku rahastamisvahendi.[5]

Komisjon on nimetatud palvele vastu tulles valmistanud ette seadusandliku ettepaneku anda ka Horvaatiale abi olemasolevatest ühinemiseelsetest vahenditest PHARE, ISPA ja SAPARD ning teinud ettepaneku, et vastavaid ühinemiseelseid kulusid rahastataks finantsperspektiivi rubriigist 7. Ettepanek Horvaatia kaasamise kohta rubriiki 7 on kooskõlas finantsperspektiivi 19. mai 2003. aasta läbivaadatud versiooniga,[6] milles sätestatakse, et “Euroopa Parlament ja nõukogu võivad komisjoni ettepanekul otsustada lisada teisi kandidaatriike rubriigi 7 alla”.

2005. aastal vajatakse täiendavaid assigneeringuid ainult PHARE ja ISPA raames. Üleminekuaja tõttu, mida SAPARD vajab täielikult detsentraliseeritud rakendussüsteemi kasutuselevõtmiseks, vajatakse SAPARDi puhul assigneeringuid ainult 2006. aastal. Horvaatia jätkab osalemist piirkondlikus programmis CARDS, mida rahastatakse artikli 19 07 01 raames ning mille eesmärk on toetada stabiliseerimis- ja assotsieerimisprotsessi elluviimist stabiilsuse ja rahu edendamiseks Lääne-Balkani piirkonnas.

Komisjon hinnangul vajatakse nimetatud kohustuste puhul 2005. aastal mõlema ühinemiseelse vahendi jaoks kokku 105 miljonit eurot kulukohustuste assigneeringutena ja 18,4 miljonit eurot maksete assigneeringutena. Nimetatud kohustustest umbes 80 miljonit on vajalikud, et PHARE saaks jätkata juba programmi CARDS raames alustatud tööd – s.t toetada Kopenhaageni poliitilisi kriteeriume, aidata Horvaatial viia oma õigusaktid kooskõlla ühenduse õigustikuga, tugevdada haldus- ja kohtuorganite suutlikkust – ning ettevalmistusteks struktuurifondide kasutamiseks pärast ühinemist. PHARE assigneeringuid kasutatakse PHARE peamisel eelarvereal oleva Horvaatia siseriikliku programmi rahastamiseks, kuid samuti TAIEXi, piiriülese koostöö ja horisontaalprogrammide raames toimuvate projektide rahastamiseks. ISPA puhul taotletakse umbes 25 miljoni euro ulatuses kulukohustuste assigneeringuid, et kaasrahastada transpordi- ja keskkonnalaseid tehnilise abi ja infrastruktuuriprojekte ning valmistuda Ühtekuuluvusfondi kasutamiseks pärast ühinemist. Osa kõnealustest assigneeringutest kasutatakse programmidega kaasnevate haldusalaste toetusmeetmete kulude katmiseks.

Seega soovitatakse käesolevas muutmisettepanekus lisada asjaomastele eelarveridadele 105 miljonit eurot kulukohustuste assigneeringutena ja 18,4 miljonit eurot maksete assigneeringutena, mis jaotatakse järgmiselt:

Punkt 13 01 04 02 – Ühinemiseelse struktuuripoliitika rahastamisvahend (ISPA) – Halduskorralduskulud:

400 000 eurot kulukohustuste assigneeringutena ja 400 000 eurot maksete assigneeringutena.

Punkt 13 05 01 01 – Ühinemiseelse struktuuripoliitika rahastamisvahend (ISPA):

24 600 000 eurot kulukohustuste assigneeringutena (täiendavaid maksete assigneeringuid ei tehta).

Punkt 22 01 04 01 – Ühinemiseelne abi Kesk- ja Ida-Euroopa riikidele – Halduskorralduskulud:

2 200 000 eurot kulukohustuste assigneeringutena ja 2 200 000 eurot maksete assigneeringutena. Kõnealuseid assigneeringuid kasutatakse põhiliselt delegatsiooni ajutise abipersonali kulude rahastamiseks.

Punkt 22 01 04 05 – Tehnilise abi infobüroo (TAIEX) meetmed ühinemiseelsete vahendite raames – Halduskorralduskulud:

300 000 eurot kulukohustuste assigneeringutena ja 300 000 eurot maksete assigneeringutena.

Artikkel 22 02 01 – Ühinemiseelne abi Kesk- ja Ida-Euroopa riikidele:

60 500 000 eurot kulukohustuste assigneeringutena ja 12 100 000 eurot maksete assigneeringutena.

Artikkel 22 02 02 – Kesk- ja Ida-Euroopa riikide piiriülene koostöö:

10 000 000 eurot kulukohustuste assigneeringutena ja 2 000 000 eurot maksete assigneeringutena.

Artikkel 22 02 06 – Tehnilise abi infobüroo (TAIEX) meetmed ühinemiseelsete vahendite raames:

1 000 000 eurot kulukohustuste assigneeringutena ja 200 000 eurot maksete assigneeringutena.

Artikkel 22 02 10 – Mitut riiki hõlmavad ühinemiseelsed horisontaalprogrammid:

6 000 000 eurot kulukohustuste assigneeringutena ja 1 200 000 eurot maksete assigneeringutena.

Samuti tehakse ettepanek muuta eelarveridade 05 05 01, 05 05 01 01, 13 05 01, 13 05 01 01 ja 22 02 02 selgitusi ning kohandada nende geograafilist hõlmavust.

3. Rubriik 4 – Välistegevus

3.1. Suhted Lääne-Balkani piirkonnaga

Horvaatia lülitamine rubriiki 7 tähendab, et tema abistamiseks algselt rubriigi 4 raames eelarvesse kirjendatud abisummad tuleb maha arvata. Komisjon kavandas artikli 19 07 01 (abi Lääne-Balkani riikidele) ja punkti 19 01 04 08 (abi Lääne-Balkani riikidele – halduskorralduskulud) raames 65 miljoni euro ulatuses kulukohustuste assigneeringuid ja 10 miljoni euro ulatuses maksete assigneeringuid. Seepärast teeb komisjon ettepaneku vastavalt vähendada asjaomastele eelarveridadele kirjendatud assigneeringuid.

Arvates rubriigist 4 kulukohustuste assigneeringutena maha 65 miljonit eurot, väheneb selle kogusumma 5234 miljonilt eurolt 5169 miljonile eurole.

Seepärast soovitatakse käesolevas muutmisettepanekus muuta asjaomaseid eelarveridu, lahutades neist järgmised summad:

Punkt 19 01 04 08 – Abi Lääne-Balkani riikidele – Halduskorralduskulud:

-2 500 000 eurot kulukohustuste assigneeringutena ja -2 500 000 eurot maksete assigneeringutena.

Artikkel 19 07 01 – Abi Lääne-Balkani riikidele:

-62 500 000 eurot kulukohustuste assigneeringutena ja -7 500 000 eurot maksete assigneeringutena.

4. Rubriik 2 – PEACE II

Põhja-Iiri rahuprotsessi kindlustamine, millesse programm PEACE II on 2000.-2004. aastal andnud olulise ja ainulaadse panuse, nõuab 2000.-2006. aasta finantsperspektiivi ülejäänud perioodi jooksul teataval määral Euroopa Liidu jätkuvat rahalist toetust. Sellega seoses paluti komisjoni Euroopa Ülemkogu 17. ja 18. juuni 2004. aasta istungjärgul kaaluda võimalusi PEACE II meetmete, sealhulgas nende rahaliste tagajärgede ühtlustamiseks teiste 2006. aastal lõppevate struktuurimeetmetega.

Kuna struktuurifondide alamrubriik on finantsperspektiivis oma olemuselt eriline ja sellel puudub varu, tuleb 2005.-2006. aastal seose programmiga PEACE II kantavate täiendavate kulude tõttu tõsta vastavate summade võrra struktuurifondide alamrubriigi kulukohustuste assigneeringute ülemmäära. Kõnealused summad nähakse ette nõukogu määruses nr […], millega muudetakse 21. juuni 1999. aasta määrust (EÜ) nr 1260/1999, millega nähakse ette üldsätted struktuurifondide kohta, ning need tuleks liita praegu struktuurifondide alamrubriigis ettenähtud kulukohustuste assigneeringutele.

Komisjon koostas vastavalt nõukogu määruse (EÜ) nr 1164/94 (millega asutatakse ühtekuuluvusfond) artiklile 2 vahekokkuvõtte abikõlblikkuse väljaselgitamiseks. Kõnealuses määruses on sätestatud, et iga liikmesriik, kus ostujõu pariteetides väljendatud rahvamajanduse kogutoodang (RKT) inimese kohta ületab 90 % ühenduse keskmisest, kaotab õiguse saada fondilt uute projektide jaoks abi. Selle alusel jõuti vahekokkuvõttes järeldusele, et Iirimaal ei ole alates 2004. aastast enam õigust saada ühtekuuluvusfondist abi. Abi saamise õiguse kaotamisest tulenevate rahaliste tagajärgede kohta on antud selgitusi Euroopa Parlamendile ja nõukogule saadetud komisjoni teatises.[7]

Sama määruse artiklis 4 on ette nähtud, et kui liikmesriik ei vasta enam abisaamistingimustele, vähendatakse vastavalt ka ühtekuuluvusfondile antavaid vahendeid. Seetõttu tuleks finantsperspektiivi rubriigi 2 ühtekuuluvusfondi alamrubriigis ettenähtud kulukohustuste assigneeringuid vähendada vastavate summade võrra.

Seetõttu teeb komisjon ettepaneku järgmisteks kohandusteks, mis on vajalikud programmi PEACE jätkumiseks kuni praeguse finantsperspektiivi lõpuni ja tulenevad asjaolust, et Iirimaal ei ole enam õigust saada abi ühtekuuluvusfondist:

- tõsta kulukohustuste assigneeringute ülemmäära struktuurifondide alamrubriigi puhul, langetada seda ühtekuuluvusfondi alamrubriigi puhul ning kohandada vastavalt rubriigi 2 (struktuurimeetmed) ülemmäära 2005.-2006. aastal 1999. aasta hindades;

- teha kõnealustes summades 2005. aastal tehnilisi kohandusi, võttes arvesse hindade ja rahvamajanduse kogutulu arengut.

Programmi PEACE 2005. aasta kulukohustuste assigneeringute uus kogusumma on 60 miljonit eurot. Vastavalt riiklikelt ametiasutustelt saadud andmetele on kavas anda programmile ühenduse toetust üksnes Euroopa Regionaalarengu Fondi ja Euroopa Sotsiaalfondi raames. Kuni tegeliku programmitööni alguseni jaotub ühenduse kogutoetus kõnealuse kahe fondi vahel selle põhjal, kui suure osa moodustab praegu kumbki 2000.-2004. aastaks kavandatud summadest (ERF 61% ja ESF 39%). ERFi puhul on summa suurus 36,6 miljonit eurot ja ESFi puhul 23,4 miljonit eurot. Uusi maksete assigneeringuid ei ole 2005. aastaks ette nähtud, kuna tavaliselt kulub struktuurifondide puhul kohustuste võtmise hetkest kuni maksmise alguseni aasta või enam.

5. Rubriik 5 – OPOCE – CORDIS

Kõnealune ettepanek lähtub 11. veebruari 2003. aasta teatisest K(2003)540 komisjoni talituste pikaajalise paiknemise kohta Luxembourgis. Oma otsuses palus komisjon Ametlike Väljaannete Talitust (OPOCE) võtta üle varem ettevõtluse peadirektoraadi alla kuulunud Ühenduse Uurimis- ja Arendustegevuse Teabeteenistuse (CORDIS) tegevuse ja ametikohad.

CORDIS on uurimisprogrammiga seotud väljaannete talitus, mis avaldab oma internetileheküljel uusimat teavet pakkumiskutsete, programmide ja käimasolevate uuringute kohta. Lisaks avaldab ta nelja “CORDIS focus” väljaannet: “CORDIS focus Newsletter”, “CORDIS focus supplements” (temaatiline lisa), “CORDIS focus RTD results” (lisa) ja “CORDIS focus SME supplement”. Leitakse, et uurimistegevuse ja innovatsioonialase foorumina annab CORDIS väärtusliku panuse Väljaannete Talituse olemasolevatele avalikele teenustele.

Esialgne kokkulepe CORDISi ülemineku kohta jõustus asjaomaste talituste vahel 1. mail 2004. Selle tulemusena andis ettevõtluse peadirektoraat OPOCE käsutusse vajaliku personali ja volitas teda kasutama CORDISi eelarvet 2004. aasta lõpuni.

CORDISi tegevuse lõplikuks integreerimiseks on siiski vaja teha muudatus 2005. aasta esialgsesse eelarveprojekti. Muudatus hõlmab ametikohtade loetelu muutmist ja kavandatavat assigneeringute ümberpaigutamist.

Praegu koosneb CORDIS 18 ametikohast, mida tasustatakse eranditult komisjoni tegevusassigneeringutest. 18 üleviidavast ametikohast on praegu 11 täidetud ja 7 vabad. Tehakse ettepanek lülitada nimetatud 18 ametikohta Väljaannete Talituse ametikohtade loetellu vastavalt alljärgnevale tabelile.

Tehakse ettepanek kanda 1 965 600 miljoni euro suurused assigneeringud komisjoni 2005. aasta eelarvest üle OPOCE 2005. aasta eelarvesse. Palgad on ametikohtade praeguse täidetuse põhjal ümber arvutatud. Muude peamiste muudatuste hulka 2005. aasta esialgses eelarveprojektis kuulub missioonideks ja koosolekuteks ettenähtud summa suurendamine ning hoonete ja nendega seotud kulude vähendamine.

Ettepanek Väljaannete Talituse ametikohtade loetelu muutmiseks

Kategooria ja aste | 2005. aasta esialgne eelarveprojekt | Muutmisettepanek 1/2005 | Tulemus |

Alalised | Muutus | Alalised |

ametikohad | + (*) | ametikohad |

A*16 | 1 | 1 |

A*15 | 3 | 3 |

A*14 | 8 | 8 |

A*13 | 1 | 1 |

A*12 | 5 | 3 | 8 |

A*11 | 13 | 13 |

A*10 | 10 | 2 | 12 |

A*9 | 4 | 4 |

A*8 | 18 | 1 | 19 |

A*7 |

A*6 | 3 | 3 |

A*5 | 8 | 8 |

KOKKU | 74 | 6 | 80 |

B*11 | 3 | 3 |

B*10 | 43 | 2 | 45 |

B*9 | 4 | 4 |

B*8 | 46 | 46 |

B*7 | 66 | 1 | 67 |

B*6 | 50 | 50 |

B*5 | 32 | 1 | 33 |

B*4 |

B*3 | 81 | 81 |

KOKKU | 325 | 4 | 329 |

C*7 | 2 | 2 |

C*6 | 46 | 2 | 48 |

C*5 | 38 | 1 | 39 |

C*4 | 41 | 2 | 43 |

C*3 | 40 | 2 | 42 |

C*2 | 30 | 1 | 31 |

C*1 |

KOKKU | 197 | 8 | 205 |

D*5 | 1 | 1 |

D*4 | 11 | 11 |

D*3 | 8 | 8 |

D*2 | 1 | 1 |

D*1 | - | - |

KOKKU | 21 | - | 21 |

Kõik kokku | 617 | 18 | 635 |

(*) Komisjoni ametikohtade loetelust ülekantavad ametikohad.

6. MUU

6.1. Tervishoid ja tarbijakaitse (välistegevus)

Komisjon teeb ettepaneku muuta 2005. aasta esialgset eelarveprojekti, luues uue eelarveartikli 17 04 09 - Rahvusvahelised toiduohutuse, loomade tervise ja heaolu ning taimetervise alased küsimused.

Eesmärk on võimaldada Euroopa Ühendusel ühineda viimati 19. märtsil 1991. aastal Genfis muudetud rahvusvahelise uute taimesortide kaitse konventsiooniga (UPOV) ja tugevdada ühenduse sordikaitsesüsteemi kasutamist, mis eksisteerib kõrvuti siseriiklike sordikaitsesüsteemidega. Ühenduse rahaline toetus UPOV-ile ei ole veel kindlaks määratud, mistõttu tehakse ettepanek teha maksete ja kulukohustuste assigneeringute kohale märge “p.m.”. Eeldatakse, et toetus ei ületa 2005. aastal 200 000 eurot, ja seetõttu on seda võimalik rahastada aasta sees tehtava ümberpaigutusega.

6.2. Šveitsi osalemine ühenduse programmides

Schengeni acquis'ga seotud osamaksed

Vastavalt ettepanekutele, mille komisjon esitab nõukogule, osaleb Šveits Schengeni lepingu rakendamise ja Eurodac-süsteemi kesküksusega seotud kulude katmises.

Kõnealused ettepanekud on seotud Euroopa Liidu, Euroopa Ühenduse ja Šveitsi Konföderatsiooni vahelise lepinguga, mis käsitleb Šveitsi Konföderatsiooni ühinemist Schengeni õigustiku rakendamise, kohaldamise ja edasiarendamisega, ning Euroopa Ühenduse ja Šveitsi vahelise lepinguga, mis käsitleb liikmesriigis või Šveitsis esitatud varjupaigataotluse läbivaatamise eest vastutava riigi määratlemise kriteeriume ja mehhanisme.

Seetõttu tehakse ettepanek laiendada tuluartiklite 6312 ja 6313 ulatust, et kirjendada Šveitsi osamakseid Schengeni acquis's osalemise eest.

Muu

Samuti on vaja ajakohastada eelarve selgitusi, et võtta arvesse Šveitsi osamakseid Euroopa Keskkonnaagentuurile ja programmile MEDIA.

6.3. Tehnilised parandused

Eelarve selgitustes tuleb teha hulk tehnilisi parandusi, et võtta arvesse pärast 2005. aasta esialgse eelarveprojekti koostamist vastuvõetud õiguslikke aluseid. Parandused on esitatud käesoleva seletuskirja tehnilises lisas.

FINANTSPERSPEKTIIVI RUBRIIKIDE KOONDTABEL

Finantsperspektiiv Rubriik/alamrubriik | Finantsperspektiiv 2005 | 2005. aasta eelarveprojekt | Muutmisettepanek 1/2005 | 2005. aasta eelarveprojekt + muutmisettepanek 1/2005 |

|Kulukoh. ass. |Maksete ass. |Kulukoh. ass. |Maksete ass. |Kulukoh. ass. |Maksete ass. |Kulukoh. ass. |Maksete ass. | |1. PÕLLUMAJANDUS | | | | | | | | | |- Põllumajanduskulud |44 598 000 000 | |43 834 450 000 |43 834 450 000 | | |43 834 450 000 |43 834 450 000 | |- Maaelu arendamine ja kaasnevad meetmed |6 841 000 000 | |6 841 000 000 |6 279 400 000 | | |6 841 000 000 |6 279 400 000 | |Kokku |51 439 000 000 | |50 675 450 000 |50 113 850 000 | | |50 675 450 000 |50 113 850 000 | | Varu | | |763 550 000 | | | |763 550 000 | | | 2. STRUKTUURIMEETMED | | | | | | | | | |- Struktuurifondid |37 247 000 000 | |37 246 564 455 |32 390 527 704 |+60 000 000 | |37 306 564 455 |32 390 527 704 | |- Ühtekuuluvusfond |5 194 000 000 | |5 131 932 989 |3 005 500 000 | | |5 131 932 989 |3 005 500 000 | |Kokku |42 441 000 000 | |42 378 497 444 |35 396 027 704 |+60 000 000 | |42 438 497 444 |35 396 027 704 | | Varu | | |62 502 556 | | | |2 502 556 | | | 3. SISEPOLIITIKA |9 012 000 000 | |8 958 583 120 |7 728 621 139 | | |8 958 583 120 |7 728 621 139 | | Varu | | |53 416 880 | | | |53 416 880 | | | 4. VÄLISTEGEVUS |5 119 000 000 | |5 234 000 000 |5 010 179 000 |-65 000 000 |-10 000 000 |5 169 000 000 |5 000 179 000 | | Varu | | |-115 000 000 | | | |-50 000 000 | | | 5. HALDUS |6 360 000 000 | |6 360 000 000 |6 360 000 000 | | |6 360 000 000 |6 360 000 000 | | Varu | | |0 | | | |0 | | | 6. RESERVID | | | | | | | | | |- Tagatisreserv |223 000 000 | |223 000 000 |223 000 000 | | |223 000 000 |223 000 000 | |- Hädaabireserv |223 000 000 | |223 000 000 |223 000 000 | | |223 000 000 |223 000 000 | |Kokku |446 000 000 | |446 000 000 |446 000 000 | | |446 000 000 |446 000 000 | | Varu | | |0 | | | |0 | | | 7. ÜHINEMISEELNE STRATEEGIA |3 472 000 000 | |1 856 000 000 |3 179 850 000 |+219 000 000 |+45 240 000 |2 075 000 000 |3 225 090 000 | | Varu | | |1 616 000 000 | | | |1 397 000 000 | | | 8. HÜVITISED |1 305 000 000 | |1 304 988 996 |1 304 988 996 | | |1 304 988 996 |1 304 988 996 | | Varu | | |11 004 | | | |11 004 | | | KOKKU |119 594 000 000 |114 235 000 000 |117 213 519 560 |109 539 516 839 |+214 000 000 |+35 240 000 |117 427 519 560 |109 574 756 839 | | Varu | | |2 380 480 440 |4 695 483 161 | | |2 166 480 440 |4 660 243 161 | |

Tehniline lisa – Pärast 2005. aasta esialgse eelarveprojekti koostamist vastuvõetud õiguslikud alused

01 03 02 02 Makromajanduslik abi ühinemiseelse strateegia välistele Lääne-Balkani riikidele

Tekst “Ettepanek nõukogu otsuse kohta ... Albaania ...” asendatakse tekstiga:

“Nõukogu otsus 2004/580/EÜ, 29. aprill 2004, millega antakse Albaaniale makromajanduslikku finantsabi ja tunnistatakse kehtetuks otsus 1999/282/EÜ” (ELT L 261, 6.8.2004, lk 116).

01 04 01 07 Euroopa Ühenduse tagatis ühenduse laenukavadele finantsabi andmiseks Lääne-Balkani riikidele

Tekst “Ettepanek nõukogu otsuse kohta ... Albaania ...” asendatakse tekstiga:

“Nõukogu otsus 2004/580/EÜ, 29. aprill 2004, millega antakse Albaaniale makromajanduslikku finantsabi ja tunnistatakse kehtetuks otsus 1999/282/EÜ” (ELT L 261, 6.8.2004, lk 116).

02 02 04 01 Üleeuroopalised e-valitsusteenused riiklikele haldusorganitele, ettevõtetele ja kodanikele (IDAbc)

Euroopa Parlamendi ja nõukogu otsus 2004/387/EÜ, 21. aprill 2004, üleeuroopaliste koostalitusvõimeliste e-valitsusteenuste pakkumise kohta riiklikele haldusorganitele, ettevõtetele ja kodanikele (IDABC) (ELT L 181, 18.5.2004, lk 25).

02 49 04 05 Haldusasutustevahelise elektroonilise andmevahetuse (IDA) võrgud – Halduskorralduskulud

(muuta õiguslikku alust käsitlevat märkust järgmiselt:) vt punkt 02 02 04 01.

05 08 02 Põllumajandusettevõtete struktuuri käsitlevad vaatlused

Euroopa Parlamendi ja nõukogu määrus (EÜ) nr 1435/2004, 22. juuni 2004, millega tulenevalt laienemisest muudetakse nõukogu määrust (EMÜ) nr 571/88 põllumajandusettevõtete struktuuri käsitlevate ühenduse uuringute korraldamise kohta (ELT L 268, 16.8.2004, lk 1).

06 02 08 01 Euroopa Raudteeohutuse ja Koostalitlusvõime Amet – Toetus jaotistele 1 ja 2

06 02 08 02 Euroopa Raudteeohutuse ja Koostalitlusvõime Amet – Toetus jaotisele 3

Euroopa Parlamendi ja nõukogu määrus (EÜ) nr 884/2004, 29. aprill 2004, Euroopa Raudteeameti loomise kohta (ametiasutuse määrus) (ELT L 164, 30.4.2004, lk 1) ja selle parandus (ELT L 220, 21.6.2004, lk 3).

06 02 09 01 Galileo järelevalveasutus – Toetus jaotistele 1 ja 2

06 02 09 02 Galileo järelevalveasutus – Toetus jaotisele 3

Nõukogu määrus (EÜ) nr 1321/2004, 12. juuli 2004, Euroopa satelliit-raadionavigatsiooniprogrammide juhtimisstruktuuride loomise kohta (ELT L 246, 20.7.2004, lk 1).

06 03 01 Rahaline toetus üleeuroopalise transpordivõrgu jaoks ühist huvi pakkuvatele projektidele

Euroopa Parlamendi ja nõukogu otsus nr 884/2004/EÜ, 29. aprill 2004, millega muudetakse otsust nr 1692/96/EÜ üleeuroopalise transpordivõrgu arendamist käsitlevate ühenduse suuniste kohta (ELT L 201, 7.6.2004, lk 1).

07 01 04 04 Ühenduse kodanikukaitsealane tegevusprogramm – Halduskorralduskulud

(muuta õiguslikku alust käsitlevat märkust järgmiselt:) vt punkti 07 03 06 01.

07 03 03 LIFE III (Keskkonna rahastamisvahend – 2000–2006) – Ühenduse territooriumil läbiviidavad projektid – 1. osa (looduskaitse)

07 03 04 LIFE III (Keskkonna rahastamisvahend – 2000–2006) – Ühenduse territooriumil läbiviidavad projektid – 1. osa (looduskaitse)

(muuta õiguslikku alust käsitlevas märkuses Euroopa parlamendi ja nõukogu määruse ettepaneku kuupäeva).

Komisjoni ettepanek, 7. november 2003, Euroopa Parlamendi ja nõukogu määruse kohta, millega muudetakse määrust (EÜ) nr 1655/2000 keskkonna rahastamisvahendi (LIFE) kohta (KOM(2003) 667 lõplik).

10 05 01 Tuumarajatiste tegevuse lõpetamine ja jäätmehooldus

Komisjoni teatis nõukogule ja Euroopa Parlamendile, 19. mai 2004, tuumarajatiste tegevuse lõpetamise ja jäätmekäitluse kohta – Kohustused, mis tulenevad Teadusuuringute Ühiskeskuse (JRC) EURATOMi asutamislepingu kohasest tuumaenergiaalasest tegevusest (SEC(2004) 621 lõplik).

11 01 04 02 Kalandussektori ja ühise kalanduspoliitika mõjualasse kuuluvate rühmade vahelise dialoogi tõhustamine – Halduskorralduskulud

11 04 01 Kalandussektori ja ühise kalanduspoliitika mõjualasse kuuluvate rühmade vahelise dialoogi tõhustamine

Nõukogu otsus, 19. juuli 2004, piirkondlike nõuandekomisjonide moodustamise kohta ühise kalanduspoliitika raames (ELT L 256, 3.8.2004, lk 17).

11 07 02 Rahaline toetus liikmesriikidele kontrollimisega seotud kulude eest

Nõukogu otsus 2004/465/EÜ, 29. aprill 2004, ühenduse rahalise toetuse kohta liikmesriikide kalanduse kontrolli programmidele (ELT L 157, 30.4.2004, lk 114).

18 08 03 Viisainfosüsteem (VIS)

Nõukogu otsus 2004/512/EÜ, 8. juuni 2004, viisainfosüsteemi (VIS) kehtestamise kohta (ELT L 213, 15.6.2004, lk 5).

17 03 03 01 Haiguste ennetamise ja tõrje Euroopa keskus – Toetus jaotistele 1 ja 2

Euroopa Parlamendi ja nõukogu määrus (EÜ) nr 851/2004, 21. aprill 2004, haiguste ennetamise ja tõrje Euroopa keskuse loomise kohta (ELT L 142, 30.4.2004, lk 1).

17 03 03 02 Haiguste ennetamise ja tõrje Euroopa keskus – Toetus jaotisele 3

Euroopa Parlamendi ja nõukogu määrus (EÜ) nr 851/2004, 21. aprill 2004, haiguste ennetamise ja tõrje Euroopa keskuse loomise kohta (ELT L 142, 30.4.2004, lk 1).

21 02 06 Soolise võrdõiguslikkuse küsimuste integreerimine arengukoostöösse

2005. aasta esialgse eelarveprojekti olemasolev tekst “Ettepanek soolist võrdõiguslikkust käsitleva … määruse kohta … (KOM(2003) 465 lõplik)” asendatakse tekstiga:

Euroopa Parlamendi ja nõukogu määrus (EÜ) nr 806/2004, 21. aprill 2004, soolise võrdõiguslikkuse edendamise kohta arengukoostöös (ELT L 143, 30.4.2004, lk 40).

03 03 01 Ettevõtete ühinemise, konkurentsi, turu liberaliseerimise ja kartellide tegevuse reformiga kaasnevad meetmed

31 02 41 01 Liigendatud assigneeringud (mittekohustuslikud kulud)

(jätta välja artikkel 03 03 01 (punkt 1) ja muuta kogusummat).

[1] EÜT L 248, 16.9.2002, lk 1.

[2] Euroopa Parlamendi ja nõukogu 19. mai 2003. aasta otsus 2003/430/EÜ finantsperspektiivi läbivaatamise kohta.

[3] KOM(2004) 465, 7.7.2004.

[4] 17. ja 28. juunil 2004. aastal toimunud Euroopa Ülemkogu kohtumise otsuste punkt 31.

[5] 17. ja 28. juunil 2004. aastal toimunud Euroopa Ülemkogu kohtumise otsuste punkt 34.

[6] Euroopa Parlamendi ja nõukogu 19. mai 2003. aasta otsus 2003/430/EÜ finantsperspektiivi läbivaatamise kohta, II lisa, ühinemislepingu artiklit 32 ja lisa XV käsitlev deklaratsioon.

[7] KOM(2004) 191 lõplik, 24.3.2004; komisjoni teatis Euroopa Parlamendile ja nõukogule vastavalt nõukogu määruse (EÜ) nr 1164/94 (millega asutatakse ühtekuuluvusfond) artiklile 2 koostatud abikõlblikkust käsitleva vahekokkuvõtte tulemuste kohta.